Bride of Chucky (1998)    "This time, Chucky has a playmate of his own."    Sarimõrvar Charler Lee Ray tüdruk Tiffany äratab ta surnuist üles, taaskord populaarse Chucky nukuna. Peale mõnda aega tapab Chucky ka Tiffany, et teda siis samuti nuku kehasse panna. Koos üritavad nad jõuda Ray laibani, mille kaelas on amulett, mis aitaks neil inimeste vorm tagasi võtta. Selleks kasutavad nad  naabertreilerist poissi Jesse'it ja tema tüdrukut Jade'i, kes põgenevad politseiülema Warren Kincaidi silme alt, kelle katuse all Jade elab ning kellele ei meeldi, et keegi Jade'ile silma viskab.      Ma ei tahtnud absoluutselt seda filmi vaadata, just seetõttu, et väiksena traumatiseeris Chucky mind niivõrd, et ma hakkasin üht nukku oma toas kartma. See pole aga see Chucky. "Bride of  Chucky's" pole midagi õudset, kui välja arvata see, kuivõrd palju labaseid nalju saab ühte filmi kokku panna.    Sisu polnud muidugi pea üldse, Chucky (ja ka tema pruut) on üpris koledalt liikuvad nukud. Eraldi väärib mainimist muidugi näitlejanna Jennifer Tilly, kes oma meeldejääva häiriva hääle ja näitlemisoskuseta filmis ringi trallab. Lihast Tilly't saab muidugi vaid umbes esimesed pool tundi vaadata, kuni ta kenasti vannis elektrišokki sai.    Ometi.. meelelahustuslik mingi piirini. Hea  film pole, ajaviitmiseks toidu kõrvale sobib (kui veri jms söögiisu ära ei aja).    Hinnang: 5/10    Posted by: Shin